|  |  |
| --- | --- |
| **КОНСУЛТАЦИОНЕН ДОКУМЕНТ** | |
| 1. **ОСНОВНА ИНФОРМАЦИЯ ЗА КОНСУЛТАЦИЯТА** | |
|  | **Въведение:**  Открива се консултация по повод извършването на цялостна предварителна оценка на въздействието на **предложения за изменение и допълнение на Закона за биологичното разнообразие**.  С предлаганите промени се цели осигуряване на съответствие на режимите по ЗБР с изискванията на Решение № 704 на МС от 5.10.2018 г. за приемане на мерки за трансформация на модела на административно обслужване, постигане на пълно съобразяване с разпоредбите на Директива 1999/22 относно държането на диви животни в зоологически градини, Директива 92/43/ЕИО за опазване на естествените местообитания и на дивата флора и фауна и на Директива 2009/147/ЕО относно опазването на дивите птици. Също така се преследва премахване на хипотези на застъпващи се правомощия и дублиращи се режими, с оглед облекчаването на административната тежест. |
|  | **Цели на консултацията:**  Консултацията се провежда на основание чл. 24, ал. 1 от Наредбата за обхвата и методологията за извършване на оценка на въздействието, за да се запознаят заинтересованите страни с проблемите и предложенията за разрешаването им, като им бъде предоставена възможност да изразят мнението и становището си по предвижданите промени и очакваните въздействия в областта на опазването на биологичното разнообразие. Предвид големия обем, широкия обхват на промените и техния високо специализиран характер и с цел максимална прозрачност и приобщаване на заинтересованите страни към процеса по взимане на решения, консултацията е изградена на база първи вариант на предложения за изменение и допълнение на ЗБР, който е предоставен на разположение за всякакви коментари, бележки и предложения за неговото подобрение.  Съпътстващи цели на консултацията са:   * събиране на допълнителна информация, данни и знания в сферата на регулиране на Закона за биологичното разнообразие; * идентифициране на допълнителни възможности за постигане на заложените цели, алтернативни на предложенията; * оценка на въздействието на предлаганите промени; * тестване на приемливостта на формулираните идеи и варианти за решения; * ефективно планиране на процеса на въвеждане на промените и постигане на целите на правителствената политика, с оглед оценката на въздействието им.   Предложенията за изменения, допълнения, добавки и заличавания, изпратени от заинтересованите страни ще бъдат разгледани, обсъдени и взети предвид от работната група при съставяне на окончателния вариант на законопроекта. Анализът и обобщението на становищата, изразени по време на консултациите ще позволят да бъде извършена по-всеобхватна и пълна оценка на въздействието на предложените изменения.  Консултацията ще бъде счетена за успешна, ако бъдат получени мнения от поне един представител от всяка от идентифицираните групи заинтересовани страни. |
|  | **Консултационен процес:**  Срокът на консултацията е 30 дни. В рамките на консултацията заинтересованите страни могат да изразят своето мнение и да направят своите предложения за усъвършенстване на регулирането в сферата на биологичното разнообразие.  Консултационният документ и въпросниците се публикуват на Портала за обществени консултации /www.strategy.bg/ и на страницата на МОСВ /https://www.moew.government.bg/ за периода на консултацията.  Ще бъдат приложени и други методи на консултиране –провеждане на срещи със заинтересовани страни, изследване на общественото мнение и интервюта с лицата в обхвата на регулациите по закона, включително МСП.  Предложения, коментари и становища могат да бъдат публикувани и изпращани на:  Портал за обществени консултации (изисква се регистрация)  E-mail: [s.liubenova@eurolex.bg](mailto:s.liubenova@eurolex.bg)  Адрес: гр. София, ПК 1124, ул. „Николай В.Гогол“ №6. Писмата следва да се адресират до Обединение „Консултанти Евролекс и Делчев“, Ръководител на Проект: Андрей Делчев, Телефон: +3592 401 91 60; факс: +3592 40 191 70  Системата за сигурно електронно връчване [https://edelivery.egov.bg](https://edelivery.egov.bg/) (изисква квалифициран електронен подпис или ПИК на НОИ).  Име на координатора на консултацията и телефон за комуникация: Северина Любенова, тел 0888 599 468.  В отговорите си заинтересованите страни следва да посочат кое заинтересовано лице представляват. Тази информация е необходима, за да може след получаване на становищата и препоръките, да се анализира правилно въздействието на предложените изменения и допълнения върху съответната група заинтересовани страни. Не е необходимо посочване на име или наименование на съответното лице.  **Обратна връзка:** След приключването на обществената консултация всички предложения ще бъдат обобщени в справката за отразяване на предложенията, която ще бъде публикувана на Портала за обществени консултации. |
|  | **Относими документи и нормативни актове:**   * Конвенцията за биологично разнообразие; * Протокол от Нагоя за достъп до генетични ресурси и справедливо и равноправно разпределение на ползите, произтичащи от тяхното използване към Конвенцията за биологичното разнообразие; * Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях; * Регламент (ЕО) № 865/2006 за установяване на подробни правила за прилагане на Регламент (ЕО) № 338/97 относно защитата на видовете от дивата фауна и флора чрез регулиране на търговията с тях; * Регламент за изпълнение (ЕС) № 792/2012 на Комисията от 23 август 2012 г. за определяне на правила във връзка с формата на разрешителните, сертификатите и другите документи, предвидени в Регламент (ЕО) № 338/97 на Съвета относно защитата на видовете от дивата фауна и флора чрез регулиране на търговията с тях, и за изменение на Регламент (ЕО) № 865/2006 на Комисията; * Регламент (ЕС) № 511/2014 относно мерките за спазване от ползвателите, произтичащи от Протокола от Нагоя за достъпа до генетични ресурси и справедливата и равноправна подялба на ползите, произтичащи от тяхното използване в Съюза; * Регламент (ЕС) № 1143/2014 относно предотвратяването и управлението на въвеждането и разпространението на инвазивни чужди видове * Регламент за изпълнение (ЕС) 2015/1866 за определяне на подробни правила за прилагането на Регламент (ЕС) № 511/2014 на Европейския парламент и на Съвета по отношение на регистъра на колекциите, наблюдението за спазване на задълженията от страна на ползвателите и най-добрите практики; * Директива 1999/22 относно държането на диви животни в зоологически градини; * Директива 92/43/ЕИО за опазване на естествените местообитания и на дивата флора и фауна; * Директива 2009/147/ЕО относно опазването на дивите птици * Закон за биологичното разнообразие; * Закон за ветеринарномедицинската дейност; * Закон за защита на животните; * Решение № 704 на МС от 5.10.2018 г. за приемане на мерки за трансформация на модела на административно обслужване; * Наредба № 1 от 9.05.2006 г. за условията и реда за лицензиране на зоологическите градини; * Наредба № 4 от 8.07.2003 г. за условията и реда за издаване на разрешителни за въвеждане на неместни или повторно въвеждане на местни животински и растителни видове в природата; * Наредба № 14 от 27.10.2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане * Други законови и подзаконови нормативни актове. |
| 1. **ОПИСАНИЕ НА ПРЕДЛОЖЕНИЕТО**   Ключовите проблеми за разрешаването, на които се предлагат промените в Закона за биологичното разнообразие са свързани с необходимостта от постигане на пълно съответствие с европейското законодателство, предвиждане на мерки за трансформация на административното обслужване, прецизиране и премахване на неточности и пропуски в съществуващи текстове и опростяване на редица производства, регулирани от ЗБР. Предлагат се следните основни групи промени:  **2.1. Група промени 1 относно опазването на растителните, животинските и гъбните видове –** в тази част е отчетена необходимостта от прецизиране и детайлизиране на уредбата за издаването на лиценз за зоологическа градина и контрола по изпълнението на условията на лиценза, както и необходимостта от разширяване на възможностите за предоставяне на достъп до генетични ресурси, като се предлага за разрешение да могат да кандидатстват вече и физически и юридически лица; предлага се да бъдат прецизирани отделни разпоредби, свързани с въвеждането на неместни или повторно въвеждане на местни животински и растителни видове в природата;  **2.2. Група промени 2 относно търговията със застрашени видове, предотвратяването и управлението на въвеждането и разпространението на инвазивни чужди видове –** предлага седа отпадне издаването на удостоверение при вписването в регистъра на експертите, участващи в научния консултативен орган по прилагане на Регламент 338/97 и на Регламент (ЕС) № 1143/2014 и да се разшири списъкът с основания за изключване на експерти от регистъра; да се прецизират и детайлизират изискванията за необходими документи, които да се приложат към заявленията за внос и износ или сертификати за реекспорт на екземпляри от дивата фауна и флора; да се промени режимът за проверка на пратки от митническите органи, като се изисква становище от органите на Българска агенция по безопасност на храните, осъществяващи граничен контрол, а съдействие вместо спасителните центрове да оказват експертите по чл. 72, ал. 2 от ЗБР; предлага се да бъде разширен списъкът с видове, за които не се изисква регистрация; да бъдат посочени случаите, в които регистрационната карта престава да бъде валидна; документите, които се изискват за регистрация вече да бъдат същите, които се изискват при заявленията за внос и износ и сертификати за реекспорт; да бъде въведена възможност за извършването на ДНК анализ, с оглед извършването на контрол върху законното придобиване и получаване на потомство от законни и незаконни индивиди в рамките на производството по издаване на регистрационна карта; уредени са хипотезите, в които регистрационната карта следва да бъде върната; да бъде въведено задължение на МОСВ за създаване на Централизиран регистър за регистрираните в регионалните инспекции екземпляри; предлага се да бъде създаден нов документ за случаите на смяната на собствеността между физически лица на екземпляр от видовете, които не подлежат на регистрация;  **2.3. Група промени 3 във връзка с опазването на вековни или забележителни дървета –** предлага се да сепрецизират текстовете, уреждащи правомощията на МОСВ по опазването на вековни или забележителни дървета;  **2.4. Група промени 4, касаеща органите за управление и контрол –** да сепрецизират и разширяват правомощията на министъра на околната среда и водите;  **2.5. Група промени 5 относно принудителните административни мерки и административните наказания –** предлага се да бъдатсъздадени нови правомощия на министъра на земеделието, храните и горите да отнема разрешителни за предоставяне на генетични ресурси, когато са нарушени условията поставени в тях и да спира дейности, извършващи се в нарушение на Регламент (ЕС) 511/2014 относно мерките за спазване от ползвателите, произтичащи от Протокола от Нагоя за достъпа до генетични ресурси и справедливата и равноправна подялба на ползите, произтичащи от тяхното използване в Съюза; предлага се увеличаване на размера на имуществените санкции за осъществяване на дейност като зоологическа градина без лиценз или в нарушение на законовите правила; да се увеличават минималните размери на имуществените санкции за нарушаване на условията, изискванията и мерките в решението на компетентния орган за опазване на защитената зона при осъществяване на плана, програмата, проекта или инвестиционното предложение; предлага се някои от нарушенията и определянето на наказанията по реда на ЗБР (по чл. 124, ал. 1 и 3, чл. 125 и чл. 128) да премине от компетентността на министъра на околната среда и водите към директора на Регионалната инспекция по околната среда и водите, директора на дирекция на национален парк, изпълнителния директор на Изпълнителната агенция по рибарство и аквакултури, съобразно техните компетенции по закона;  **2.6. Група промени 6, свързана с предложение за въвеждане на нови легални дефиниции** на „аквариум“, „европейски застрашен вид“, „използване на генетични ресурси“, „инвазивен неместен вид“, „национален генофонд на Република България“, „препариран екземпляр“, „производител“, „селскостопански генетични ресурси“, „състояние на сигурност“ (за популациите на птиците);  **2.7. Група промени 7, с която да се актуализират приложенията към ЗБР** спрямо съвременната систематика – да бъдат включени нови видове, други да бъдат изключени, да се допълнят и актуализират българските наименования; Приложение 4а следва да се актуализира съобразно излизането на Великобритания от ЕС. | |
| 1. **ВЪПРОСИ ЗА ОБСЪЖДАНЕ**   1. Какво е мнението Ви относно настоящата процедура по издаване на лиценз за зоологическа градина?  🞏 ясна, реализира се в адекватни срокове и не се нуждае от промяна;  🞏 отнема необосновано дълго време;  🞏 има различни практики при прилагането й;  🞏 може да се опрости;  🞏 необходимо е да се детайлизира;  🞏 друго (моля посочете).  2. Ефективен ли е контролът по изпълнението на условията на лиценза за зоологическа градина? Увеличаването на размера на санкции за осъществяване на дейност като зоологическа градина без лиценз по ЗБР ще подобри ли контрола?  🞏 да, контролът е ефективен;  🞏 не, контролът не е ефективен и има нужда от промяна;  🞏 да, подкрепям увеличаването на санкциите;  🞏 не, не подкрепям увеличаването на санкциите;  🞏 друго (моля посочете).  3. Според Вас съществуват ли други проблеми в уредбата за лицензиране на зоологически градини и упражняването на контрол върху дейността им, очертана в ЗБР?  🞏 да (моля опишете);  🞏 не.  4. Подкрепяте ли разширяването на възможностите за предоставяне на достъп до генетични ресурси, с предоставяне на право и на физически и юридически лица да кандидатстват и да получат разрешение?  🞏 да, новите възможности ще имат благоприятни последици (моля посочете);  🞏 не, посоченото ще създаде затруднение при опазването им или ще има други неблагоприятни последици (моля посочете);  🞏 друго (моля посочете).  5. Виждате ли други проблеми, в режима за предоставяне на достъп до генетични ресурси, очертан в ЗБР?  🞏 да (моля опишете);  🞏 не.  6. Налага ли се разширяването на правомощията на министъра на околната среда и водите, министъра на земеделието, храните и горите за отнемане на разрешителни за предоставяне на генетични ресурси, когато са нарушени условията поставени в тях?  🞏 да, новите правомощия за отнемане на разрешителни ще имат благоприятни последици (моля посочете);  🞏 не, посоченото правомощие ще ще има неблагоприятни последици (моля посочете);  🞏 друго (моля посочете).  7. Нуждаят ли се от прецизиране отделни разпоредби, свързани с въвеждането на неместни или повторно въвеждане на местни животински и растителни видове в природата?  🞏 да, в момента съществуват противоречия и неточности в уредбата, които създават затруднения (моля посочете);  🞏 не, разпоредбите са ясни и точни и нямат нужда от корекции;  🞏 друго (моля посочете).  8. Виждате ли други проблеми в уредбата на въвеждането на неместни или повторно въвеждане на местни животински и растителни видове в природата по ЗБР?  🞏 да (моля опишете);  🞏 не.  9. Какво е мнението Ви относно процедурата по подаване на заявления за внос и износ или сертификати за реекспорт на екземпляри от дивата фауна и флора по ЗБР?  🞏 ясни правила, реализира се в адекватни срокове и не се нуждае от промяна;  🞏 отнема необосновано дълго време;  🞏 има различни практики при прилагането ѝ;  🞏 може да се опрости;  🞏 необходимо е да се детайлизира;  🞏 друго (моля посочете).  10. Какво е мнението Ви относно производството по издаване на регистрационна карта?  🞏 ясни правила, реализира се в адекватни срокове и не се нуждае от промяна;  🞏 отнема необосновано дълго време;  🞏 има различни практики при прилагането ѝ;  🞏 може да се опрости;  🞏 необходимо е да се детайлизира;  🞏 друго (моля посочете).  11. Какво е мнението Ви за създаването от МОСВ на Централизиран регистър за регистрираните в регионалните инспекции екземпляри?  🞏 да, защото …………………………………………………………………………;  🞏 не, защото ………………………………………………………………………….  12. Подкрепяте ли увеличаването на минималните размери на имуществените санкции за нарушаване на условията, изискванията и мерките в решението на компетентния орган за опазване на защитената зона при осъществяване на плана, програмата, проекта или инвестиционното предложение?  🞏 да, подкрепям увеличаването на санкциите, защото ……………………………;  🞏 не, не подкрепям увеличаването на санкциите, защото ………………………....  13. Моля, коментирайте необходимостта и полезността от въвеждането на нови легални дефиниции в ЗБР на понятия като:  - „аквариум“ ……………………………………………………………………….  - „европейски застрашен вид“ - …………………………………………………...  - „използване на генетични ресурси“…………………………………………….  - „инвазивен неместен вид“ - ………………………………………………………  - „национален генофонд на Република България“ - ……………………………..  - „препариран екземпляр“ - ………………………………………………………..  - „производител“ - ……………………………………………………...  - „селскостопански генетични ресурси“ - …………………………………………  - „състояние на сигурност “ (за птиците) -…………………………………………  14. Направете всякакви други коментари, предложения и забележки, които като заинтересовани страни считате за важни и необходими:  …………………………………………………………….  …………………………………………………………….  ……………………………………………………………. | |
| 1. **ДОКУМЕНТИ, СЪПЪТСТВАЩИ КОНСУЛТАЦИЯТА**  * Съпоставка на действащи/предложени за промяна разпоредби в съответните закони; * Консултационен документ /настоящия документ/. | |